ສັນຕະປາປາ ຊົງຮຽກຮ້ອງ ໃຫ້ຊາວໜຸ່ມ ເຄັນຢາ ປະຕິເສດ ຕໍ່ລັດທິຊົນເຜົ່າ
ພະສັນຕະປາປາ Francis ຊົງຮຽກຮ້ອງ​ ໃຫ້​ຊາວ​ໜຸ່ມ​ເຄັນ​ຢາ ປະຕິເສດຕໍ່ລັດທິຊົນເຜົ່າ ແລະຍອມຮັບຟັງ ແລະ​ຮ່ວມ​ມື​ຊຶ່ງ​ກັນ​ແລະ​ກັນ.
ພະສັນຕະປາປາ Francis ຜູ້ນຳຂອງສາສະໜາກາໂຕລິກຊົງ ຮຽກຮ້ອງໃຫ້ພວກຊາວໜຸ່ມເຄັນຢາ ຫຼີກລ່ຽງລັດທິຊົນຊາດຊົນ ເຜົ່າ ແລະເລືອກເອົາທາງເລືອກໃນການຮັບຟັງແລະການຮ່ວມ ມືຊຶ່ງກັນແລະກັນ ພະສັນຕະປາປາ ຊົງໃຫ້ຄຳໂອວາດແກ່ພວກຊາວໜຸ່ມອາຟຣິ ກາຫຼາຍສິບພັນຄົນທີ່ສະໜາມກິລາ Ksarani ໃນວັນສຸກມື້ນີ້ ໂດຍກ່າວເຖິງ ຄວາມວິຕົກກັງວົນຂອງພວກເຂົາເຈົ້າກ່ຽວກັບ ຄວາມຮຸນແຮງ ແລະການສໍ້ລາດບັງຫລວງໂດຍຮຽກຮ້ອງໃຫ້ ພວກເຂົາເຈົ້າສວດມົນພາວະນາ ຊອກຫາຊ່ອງທາງເພື່ອສ້າງ ຄວາມເຂົ້າອົກເຂົ້າໃຈ ແລະຮ່ວມມືຊຶ່ງກັນແລະກັນແທນທີ່ຈະ ຍອມຮັບເອົາແຮງກົດດັນເພື່ອໃຫ້ກໍ່ຄວາມຮຸນແຮງຕໍ່ກັນແລະກັນ ພະອົງຊົງກ່າວຕໍ່ພວກຊາວໜຸ່ມວ່າ ເຂົາເຈົ້າມີອຳນາດໃນການເລືອກ ລະຫວ່າງ ເສັ້ນທາງທີ່ຫຍຸ້ງຍາກ ແລະການແບ່ງແຍກ ຫລືວ່າເສັ້ນທາງ ໃນການເອົາຊະນະຄວາມເຫັນແກ່ຕົວແລະຄວາມຫຍຸ້ງຍາກຂອງຕົນ ພະສັນຕະປາປາ Francis ຊົງໃຫ້ຄຳໂອວາດຫລັງຈາກໄດ້ເຂົ້າໄປໃນສະໜາມກິລາ ໂດຍ ຢືນໂບກມືຢູ່ເທິງລົດທີ່ເປີດຂ້າງສີຂາວ ໃນຂະນະທີ່ພວກເດັກນ້ອຍແລະຊາວໜຸ່ມຕ້ອນຮັບ ພະອົງດ້ວຍປ້າຍຄຳຂວັນຕ່າງໆພ້ອມກັບສຽງໂຮ່ຮ້ອງແລະສຽງເພງ ຝູງຊົນທີ່ໄປຕ້ອນຮັບ ພະອົງ ໄດ້ພາກັນເປົ່າເນ ຮ້ອງເພງແລະກໍໂບກມືຄືນໃຫ້ແກ່ພະສັນຕະປາປາ ບາງຄົນກໍໄດ້ ຍົກທຸງເຄັນຢາຂຶ້ນ ແກວ່ງໄປແກວ່ງມາ ຜູ້ເຂົ້າຮ່ວມຄົນນຶ່ງ ຖືປ້າຍຄຳຂວັນທີ່ຂຽນວ່າ ຂໍໃຫ້ຢູ່ໃນຄວາມສະຫງົບແລະຕ້ອນຮັບພະ ສັນຕະປາປາ ໃນໄລຍະບໍ່ເທົ່າໃດນາທີທຳອິດນັ້ນ ພິທີເລີ້ມຂຶ້ນດ້ວຍການສະແດງຄວາມເຄົາລົບ ແບບ ຫງຽບສະງົບແລະຄະນະຮ້ອງເພງທີ່ແຕ່ງຕົວດ້ວຍເສື້ອສີຂາວແລະຜ້າໝັດຫົວສີຟ້າກໍພາ ກັນເລີ້ມຮ້ອງເພງ ແລະແກວ່ງໂຕໄປມາຕາມທຳນອງຂອງດົນຕີ ໜຸ່ມນ້ອຍຜູ້ຊາຍທີ່ໃສ່ ແວ່ນຕາດຳຄົນນຶ່ງໄດ້ອ່ານພະຄຳພີບົດນຶ່ງ ໂດຍໃຊ້ນິວມືຂອງຜູ້ກ່ຽວຕິດຕາມຕົວໜັງສືທີ່ ຢູ່ໃນໜ້າໃນຂະນະນາຍພາສາໄດ້ແປຄຳເວົ້າໃຫ້ ພວກຫູໜວກໂດຍການໃຊ້ມືເປັນສັນຍາ ລັກ ຫລັງຈາກເສັດພິທີແລ້ວ ກໍເປັນທີ່ຄາດກັນວ່າ ພະສັນຕະປາປາຍັງຈະຢູ່ທີ່ສະໜາມກິລາຕໍ່ ໄປ ເພື່ອພົບປະກັບພວກພະສັງຄະຣາດ ຂອງເຄັນຢາ ກ່ອນທີ່ຈະມຸ້ງໜ້າ ໄປຍັງສະໜາມ ບິນ ເພື່ອເຂົ້າຮ່ວມພິທີອຳລາຢູ່ທີ່ນັ້ນ